Document ID: /roh_data/filtered/fineweb-2-filterrobots_roh.jsonl.gz/55342

Per Reto Nick, manader da fatschenta da la regiun Grischun dal nord e Signuradi/Tschintg Vitgs faschess quai senn. Uschia vegnissan els pli cumpetitivs er sin la fiera internaziunala, di el. Ins pudess cumbinar tut las differentas purschidas da las regiuns - tgi va pli gugent cun skis, tgi a far shopping a Landquart, tgi a baiver in magiel vin u tgi a far bogn.
Collavuraziun pli stretga
Per pudair cumbinar ils differents products turistics stoppian las regiuns dentant lavurar pli fetg ensemen, di Nick. Quai stoppian els far sche nus vulain far in pass enavant. E tge di Flem da la proposta? Politicamain sa drizza Flem vers la regiun Plaun, turisticamain vers la Surselva. Il president communal da Flem, Adrian Steiger, vul er en il futur restar en quella posiziun tranteren. La strategia turistica vegnia er en il futur fatga ensemen cun ils partenaris da la destinaziun Laax e Falera. Dentant saja la vischnanca averta per collavuraziuns envers engiu di Steiger.
Anc datti la strategia da l'agenda 2030 be sin il palpiri.